pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ปลัดแรงงาน 'ย้ำ' ส่งเสริมคนพิการมีงานทำ คุ้มครองสิทธิตามกฎหมายอย่างเท่าเทียม
วันจันทร์ที่ 1 พฤษภาคม 2560
ปลัดแรงงาน 'ย้ํา' ส่งเสริมคนพิการมีงานทํา คุ้มครองสิทธิตามกฎหมายอย่างเท่าเทียม
ปลัดแรงงาน เน้นย้ํา ส่งเสริมให้คนพิการมีงานทําและคุ้มครองการทํางานของคนพิการ โดยดูแลไม่ให้มีการเลือกปฏิบัติในการจ้างงานคนพิการ และให้การคุ้มครองสิทธิตามกฎหมายอย่างเท่าเทียมกับผู้ใช้แรงงานทั่วไป
หม่อมหลวงปุณฑริก สมิติ ปลัดกระทรวงแรงงาน เป็นประธานในพิธีเปิดโครงการเสวนาเรื่อง "สิทธิ สวัสดิการและการคุ้มครองแรงงานคนพิการไทยในยุค 4.0" ณ ห้องประชุม ปกรณ์ อังศุสิงห์ ชั้น 10 กรมพัฒนาฝีมือแรงงาน วันนี้ (1 พ.ค.60) โดยกล่าวว่า กระทรวงแรงงาน เป็นหน่วยงานหนึ่งที่มีบทบาทภารกิจในการดูแลช่วยเหลือคนพิการ โดยเฉพาะการส่งเสริมให้คนพิการมีงานทําและคุ้มครองการทํางานของคนพิการ โดยดูแลไม่ให้มีการเลือกปฏิบัติในการจ้างงานคนพิการ และให้การคุ้มครองสิทธิตามกฎหมายอย่างเท่าเทียมกับผู้ใช้แรงงานทั่วไป ซึ่งมี หน่วยงานสังกัดกระทรวงแรงงานทุกหน่วยงานร่วมกันดูแลคนพิการตามบทบาทภารกิจ การจัดเสวนาในวันนี้ นับเป็นโอกาสดีที่ทําให้เกิดการแลกเปลี่ยนความรู้ในด้านสิทธิและสวัสดิการต่างๆ ที่คนพิการจะได้รับจากหน่วยงานที่เกี่ยวข้อง ทั้งจากกระทรวงแรงงาน กรมส่งเสริมและพัฒนาคุณภาพชีวิตคนพิการ และสํานักงานหลักประกันสุขภาพแห่งชาติ รวมทั้งจากองค์กรคนพิการและเครือข่ายคนพิการซึ่งเข้าร่วมเวทีสนทนาด้วย
การจัดเสวนาในวันนี้ มีวัตถุประสงค์เพื่อสร้างความตระหนักรู้และการเข้าถึงสิทธิของแรงงาน คนพิการไทย รวมถึงแลกเปลี่ยนความคิดเห็นเกี่ยวกับสิทธิ สวัสดิการ และการคุ้มครองแรงงานคนพิการในประเทศไทย ซึ่งจากข้อมูลของกรมส่งเสริมและพัฒนาคุณภาพชีวิตคนพิการ ณ วันที่ 31 ธันวาคม 2559 มีคนพิการที่ประกอบอาชีพกว่า 2 แสนคน ในจํานวนนี้เป็นลูกจ้างของสถานประกอบการและหน่วยงานภาครัฐประมาณกว่า 3 หมื่นคน รวมถึงการทํางานในลักษณะการให้บริการสาธารณประโยชน์ในหน่วยงานต่างๆ เช่น โรงพยาบาลส่งเสริมสุขภาพตําบล สํานักงานหลักประกันสุขภาพแห่งชาติในทุกจังหวัด และหน่วยงานที่มีภารกิจเพื่อสาธารณะอื่นๆ อย่างไรก็ตาม แม้คนพิการที่ทํางานเหล่านี้ จะมีรายได้เลี้ยงตนเองและครอบครัวได้ในระดับหนึ่ง แต่การมีความรู้เกี่ยวกับสิทธิและสวัสดิการที่ควรได้รับจากการทํางาน อาจยังไม่ทั่วถึงเท่าที่ควร การจัดเสวนาในวันนี้ จึงเป็นโอกาสที่แรงงานคนพิการจะได้รับรู้ถึงสิทธิและสวัสดิการต่างๆ ที่ควรได้รับ รวมทั้งได้มีโอกาสพบปะแลกเปลี่ยนความคิดเห็นระหว่างผู้ที่เกี่ยวข้อง อันจะนําไปสู่ความร่วมมือเพื่อการเข้าถึงสิทธิของแรงงานคนพิการอย่างทั่วถึงต่อไป
ผู้เข้าร่วมเสวนาฯ ในวันนี้ ประกอบด้วยคนพิการที่ทํางานในองค์กรภาคเอกชน หน่วยงานภาครัฐ และคนพิการที่ประกอบอาชีพอิสระ รวมทั้งผู้แทนองค์กรคนพิการประเภทต่างๆ และผู้ที่สนใจ จํานวน 100 คน
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ภาพและข่าว
1 พฤษภาคม 2560
รัฐบาลไทย-ข่าวทำเนียบรัฐบาล-ศธ.ชูเทคโนโลยีฐานวิทย์
วันศุกร์ที่ 30 สิงหาคม 2562
ศธ.ชูเทคโนโลยีฐานวิทย์
คุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ เป็นประธานเปิด "การประชุมวิชาการนานาชาติโครงการวิทยาลัยเทคโนโลยีฐานวิทยาศาสตร์ ครั้งที่ 4" (The 4th International Convention on Vocational Student’s Innovation Project)
เมื่อวันพุธที่ 28 สิงหาคม 2562 คุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ เป็นประธานเปิด "การประชุมวิชาการนานาชาติโครงการวิทยาลัยเทคโนโลยีฐานวิทยาศาสตร์ ครั้งที่ 4" (The 4th International Convention on Vocational Student’s Innovation Project) ณ โรงแรมเชียงใหม่ภูคํา จังหวัดเชียงใหม่
รมช.ศึกษาธิการ กล่าวว่า การเรียนรู้การทํางานเป็นด้วยพื้นฐานทางวิทยาศาสตร์ จะนําพาประเทศให้สามารถก้าวไปสู่การแข่งขันได้ แต่สําหรับคนไทยและสังคมไทยแล้ว ไม่ว่าเด็กจะเก่งหรือสามารถเรียนรู้วิทยาศาสตร์ เทคโนโลยีที่ก้าวหน้าไปมากอย่างไร ก็ต้องปลูกฝังให้เป็นคนไทยที่ดี มีคุณธรรมจริยธรรม ตลอดจนมีความกตัญญูรู้คุณคน และเรียนรู้ประวัติศาสตร์ วัฒนธรรมที่ดีงามของเรา เด็กต้องมีต้นทุนมนุษย์ ที่จะเก่งอย่างเดียวไม่ได้ แต่เก่งแล้วต้องเป็นคนไทยที่ดี มีคุณภาพ พร้อมก้าวสู่ศตวรรษที่ 21 ในขณะเดียวกัน ก็นําพาประเทศเดินไปข้างหน้าด้วยกัน
นอกจากนี้ ขอความร่วมมือจากผู้ว่าราชการจังหวัด ที่มีวิทยาลัยเทคโนโลยีฐานวิทยาศาสตร์ตั้งอยู่ในทุกจังหวัด ส่งเสริมสิ่งที่ดีอยู่แล้ว ให้ดียิ่งขึ้นจนเป็นที่ยอมรับ ช่วยพัฒนาพื้นที่และเป็นที่พึ่งของชุมชน โดยทําให้วิทยาลัยเทคโนโลยีฐานวิทยาศาสตร์ 5 แห่งทั่วประเทศ เป็นต้นแบบของการเรียนรู้สําหรับสถานศึกษาอื่น ๆ ต่อไป พร้อมยกระดับการเรียนอาชีวศึกษา ด้วยหลักสูตรการเรียนการสอนแบบ Project Based Learning (PBL) ให้จบการศึกษาอย่างมีคุณภาพ ทํางานเป็น และมีงานทํา
นายประชาคม จันทรชิต รองเลขาธิการคณะกรรมการการอาชีวศึกษา กล่าวรายงานตอนหนึ่งว่า วิทยาลัยเทคโนโลยีฐานวิทยาศาสตร์ เป็นโครงการที่มีความสําคัญต่อการพัฒนาประเทศ เนื่องจากจัดการศึกษาในระดับอาชีวศึกษา เพื่อรองรับนักเรียนที่มีความสามารถพิเศษ ด้านการประดิษฐ์ คิดค้น และพัฒนาเชิงนวัตกรรมและเทคโนโลยี เพื่อที่จะส่งเสริมพัฒนาศักยภาพ และเตรียมความพร้อมของนักเรียน นักศึกษา ในการเป็นนักเทคโนโลยี ด้วยหลักสูตรรูปแบบ PBL โดยบูรณาการทักษะ STEM ประสานวิชาการด้านวิทยาศาสตร์และเทคโนโลยี เข้ากับทักษะวิชาชีพ เพื่อสร้างนวัตกรรมและสิ่งประดิษฐ์ นําไปสู่การพัฒนาประเทศชาติ
การประชุมวิชาการนานาชาติโครงการวิทยาลัยเทคโนโลยีฐานวิทยาศาสตร์ จัดขึ้นเพื่อเป็นเวทีแลกเปลี่ยนเรียนรู้ เสริมสร้างทักษะด้านนวัตกรรมและเทคโนโลยี ที่เกิดจากการเรียนการสอนของวิทยาลัยต่าง ๆ ทั้งในและต่างประเทศ โดยใช้รูปแบบ PBL ให้กับนักเรียนในโครงการวิทยาลัยเทคโนโลยีฐานวิทยาศาสตร์ ทั้ง 5 แห่ง และนักเรียน นักศึกษาจากต่างประเทศ โดยมีกิจกรรมต่าง ๆ อาทิ การนําเสนอผลงานทางนวัตกรรมและเทคโนโลยี, นิทรรศการ ผลงาน นวัตกรรมสิ่งประดิษฐ์ และการสร้างสรรค์ผลงานของนักเรียนในรูปแบบ Poster, การจัดทําวารสารวิชาการฉบับพิเศษ, กิจกรรมการแสดงแลกเปลี่ยนวัฒนธรรม, การศึกษาดูงาน เป็นต้น
สําหรับการจัดงานในครั้งนี้ มีผู้เข้าร่วมทั้งสิ้น 331 คน ได้แก่ นักเรียน นักศึกษาที่ส่งผลงานนําเสนอรวม 89 ทีม จาก 10 สถาบันการศึกษา ได้แก่ วิทยาลัยเทคนิคสุรนารี วิทยาลัยอาชีวศึกษาสิงห์บุรี วิทยาลัยเทคนิคพังงา วิทยาลัยอาชีวศึกษาเทคโนโลยีฐานวิทยาศาสตร์ (ชลบุรี) วิทยาลัยเกษตรและเทคโนโลยีลําพูน ประเทศสิงคโปร์ มาเลเซีย บังคลาเทศ ญี่ปุ่น ไต้หวัน และอินเดีย
นวรัตน์ รามสูต, ณรีรัตน์ บุญหลัง: สรุป
นวรัตน์ รามสูต: เรียบเรียง
ทิพย์สุดา ศรีษะแก้ว: ถ่ายภาพ
กลุ่มประชาสัมพันธ์ สร.ศธ.: รายงาน
รัฐบาลไทย-ข่าวทำเนียบรัฐบาล-"รมช.เกษตรฯ" เปิดงานวันรณรงค์ถ่ายทอดเทคโนโลยีการผลิตข้าวนาแปลงใหญ่ หนุนลดต้นทุนการผลิตและผลิตข้าวคุณภาพ
วันอังคารที่ 25 กรกฎาคม 2560
"รมช.เกษตรฯ" เปิดงานวันรณรงค์ถ่ายทอดเทคโนโลยีการผลิตข้าวนาแปลงใหญ่ หนุนลดต้นทุนการผลิตและผลิตข้าวคุณภาพ
รัฐมนตรีช่วยเกษตรฯ เปิดงานวันรณรงค์ถ่ายทอดเทคโนโลยีการผลิตข้าวนาแปลงใหญ่ เพื่อรณรงค์และถ่ายทอดเทคโนโลยีใหม่ ๆ ในการลดต้นทุนการผลิต การผลิตข้าวคุณภาพ การรวมกลุ่มในการบริหารจัดการการผลิต การพัฒนาเกษตรกร และการจัดการด้านการตลาด
นางสาวชุติมา บุณยประภัศร รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเปิดงานวันรณรงค์ถ่ายทอดเทคโนโลยีการผลิตข้าวนาแปลงใหญ่ ภายใต้โครงการระบบส่งเสริมการเกษตรแบบแปลงใหญ่ (นาแปลงใหญ่) ปี 2560 ณ ศูนย์เรียนรู้การเพิ่มประสิทธิภาพการผลิตสินค้าเกษตร แขวงคลองสิบสอง เขตหนองจอก กรุงเทพฯ ว่า กระทรวงเกษตรและสหกรณ์ได้กําหนดวันรณรงค์ถ่ายทอดเทคโนโลยีการผลิตข้าวนาแปลงใหญ่ (Field day) ภายใต้โครงการระบบส่งเสริมการเกษตรแบบแปลงใหญ่ (นาแปลงใหญ่) ปี 2560 เพื่อรณรงค์และถ่ายทอดให้เกษตรกรและผู้เข้าร่วมงานได้ทราบถึงเทคโนโลยีใหม่ ๆ ในการลดต้นทุนการผลิต การผลิตข้าวคุณภาพ การรวมกลุ่มในการบริหารจัดการการผลิต การพัฒนาเกษตรกร และการจัดการด้านการตลาด ซึ่งได้มีการบูรณาการทํางานร่วมกันของหน่วยงานที่เกี่ยวข้อง เพื่อส่งเสริม สนับสนุน และให้คําปรึกษาแก่กลุ่มเกษตรกร รวมทั้งขยายผลการใช้เทคโนโลยีการผลิตข้าว โดยได้มีการจัดนิทรรศการของจริงทั้งในการผลิต และเทคโนโลยีการแปรรูปด้วย
สําหรับกิจกรรมภายในงานรณรงค์ถ่ายทอดเทคโนโลยีการผลิต ข้าวนาแปลงใหญ่ ประกอบด้วย 1) นิทรรศการชุมชนต้นแบบนาแปลงใหญ่จากชุมชนต่าง ๆ ได้แก่ การผลิตและการใช้เมล็ดพันธุ์ดี การจัดทําแปลงผลิตข้าวคุณภาพดี การบริหารจัดการนาแปลงใหญ่ การดําเนินการของกลุ่มชาวนาผู้ผลิตปุ๋ยอินทรีย์และปุ๋ยชีวภาพ กลุ่มชาวนาผู้บริหารจัดการศัตรูข้าว กลุ่มผู้ใช้เครื่องจักรกลการเกษตร และการบริหารจัดการในการเชื่อมโยงการตลาด 2) นิทรรศการจากหน่วยงานภายใต้สังกัดกระทรวงเกษตรและสหกรณ์ 3) การถ่ายทอดความรู้โดยนักวิชาการ วิทยากรผู้มีความรู้หรือประสบการณ์เกี่ยวกับการลดต้นทุนการผลิตข้าว และ 4) จําหน่ายผลผลิตจากข้าวและผลิตภัณฑ์จากข้าว
ทั้งนี้ การจัดงานดังกล่าว ได้สอดคล้องกับนโยบายของกระทรวงเกษตรและสหกรณ์ ที่ให้มีการดําเนินงานใน 6 มาตรการ คือ 1) มาตรการลดต้นทุนการผลิตและเพิ่มโอกาสในการแข่งขันสินค้าเกษตร 2) มาตรการบริหารจัดการพื้นที่เกษตรกรรม (Zoning) 3) มาตรการระบบส่งเสริมการเกษตรแบบแปลงใหญ่ 4) มาตรการศูนย์เรียนรู้การเพิ่มประสิทธิภาพการผลิตสินค้าเกษตร 5) มาตรการเกษตรอินทรีย์ และ 6) มาตรการธนาคารสินค้า อีกทั้งยังอยู่ภายใต้โครงการระบบส่งเสริมการเกษตรแบบแปลงใหญ่ (นาแปลงใหญ่) ปี 2560 ซึ่งเป็นโครงการที่สอดคล้องกับยุทธศาสตร์ข้าวไทย ปี 2558 - 2562 มีเป้าหมายที่จะแก้ไขปัญหาเรื่องข้าวในระยะยาว เพื่อให้เกษตรกรมีรายได้เพิ่มมากขึ้น เกิดความมั่นคงในอาชีพ และสามารถพึ่งพาตนเองได้อย่างยั่งยืน
รัฐบาลไทย-ข่าวทำเนียบรัฐบาล-รองปลัดแรงงาน ‘ย้ำ’ นบก. ต้องซื่อสัตย์ สุจริต เที่ยงธรรม พัฒนาตนเองในทุกด้าน
วันอังคารที่ 26 ธันวาคม 2560
รองปลัดแรงงาน ‘ย้ํา’ นบก. ต้องซื่อสัตย์ สุจริต เที่ยงธรรม พัฒนาตนเองในทุกด้าน
รองปลัดแรงงาน เน้นย้ํา นักบริหารแรงงานระดับกลาง (นบก.) ต้องปฏิบัติงานด้วยความซื่อสัตย์ สุจริต เที่ยงธรรม เพื่อให้บรรลุเป้าหมายของการทํางาน พัฒนาตนเองด้วยการแสวงหาความรู้ในทุกๆ ด้าน พัฒนางานในหน้าที่รับผิดชอบอย่างต่อเนื่อง
วันนี้ (26 ธ.ค. 60) นายจรินทร์ จักกะพาก ปลัดกระทรวงแรงงาน มอบหมายให้ นางเพชรรัตน์ สินอวย รองปลัดกระทรวงแรงงาน เป็นประธานปิดการฝึกอบรมหลักสูตรนักบริหารแรงงานระดับกลาง (นบก.) รุ่นที่ 17 ณ ห้องดินแดง โรงแรมปริ้นส์ตัน พาร์ค สวีท โดย รองปลัดกระทรวงแรงงาน กล่าวว่า “การฝึกอบรมหลักสูตรนักบริหารแรงงานระดับกลาง หรือ นบก. เป็นหลักสูตรที่สําคัญหลักสูตรหนึ่งของสํานักงานปลัดกระทรวงแรงงานที่มุ่งเน้นการพัฒนานักบริหารระดับกลางให้มีภาวะผู้นําที่มีความรู้ ความสามารถ ทักษะ และสมรรถนะ ในด้านการบริหารอย่างถูกต้อง เหมาะสม และสอดคล้องกับสภาวการณ์ที่เปลี่ยนแปลงอยู่ตลอดเวลา มีความพร้อมสําหรับการก้าวสู่ผู้บริหารในระดับนโยบายได้อย่างมีประสิทธิภาพ ในการบริหารงานนั้นมักจะประสบปัญหาและอุปสรรคต่างๆ เพราะฉะนั้นนักบริหารที่ดีจึงต้องมีจิตใจเข้มแข็ง อดทน เสียสละ ทุ่มเท มุ่งปฏิบัติงานด้วยความซื่อสัตย์ สุจริต และเที่ยงธรรม เพื่อให้บรรลุเป้าหมายของการทํางาน ประกอบกับในปัจจุบันสังคมมีการเปลี่ยนแปลงอย่างรวดเร็ว ความก้าวหน้าทางเทคโนโลยีก่อให้เกิดความรู้ใหม่ๆ อย่างกว้างขวาง ดังนั้นข้าราชการทุกคนจึงควรที่จะพัฒนาตนเองด้วยการแสวงหาความรู้ในทุกๆ ด้าน เพื่อพัฒนาตนเองและพัฒนางานในหน้าที่รับผิดชอบอย่างต่อเนื่อง”
การฝึกอบรมหลักสูตรนักบริหารแรงงานระดับกลาง (นบก.) รุ่นที่ 17 ประกอบด้วย ข้าราชการประเภทวิชาการ ระดับชํานาญการของสํานักงานปลัดกระทรวงแรงงานในส่วนกลาง ส่วนภูมิภาค และสํานักงานรัฐมนตรี จํานวน 40 คน แบ่งเป็นข้าราชการในส่วนกลาง จํานวน 14 คน ส่วนภูมิภาค 25 คน และสํานักงานรัฐมนตรี จํานวน 1 คน การฝึกอบรมเริ่มตั้งแต่วันที่ 12 ธันวาคม 2560 จนถึงวันนี้ รวมระยะเวลาตลอดหลักสูตร จํานวน 15 วัน
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ภาพและข่าว
26 ธันวาคม 2560
รัฐบาลไทย-ข่าวทำเนียบรัฐบาล-กสร.ส่งเสริมสวัสดิการแรงงานสูงวัย เตรียมพร้อมเกษียณอย่างมีคุณภาพ
วันอังคารที่ 15 พฤษภาคม 2561
กสร.ส่งเสริมสวัสดิการแรงงานสูงวัย เตรียมพร้อมเกษียณอย่างมีคุณภาพ
กรมสวัสดิการและคุ้มครองแรงงาน จัดโครงการส่งเสริมสวัสดิการเพื่อพัฒนาคุณภาพชีวิตแรงงานสูงอายุ เตรียมพร้อมแรงงานเกษียณอย่างมีคุณภาพ ปลอดภาระหนี้ สุขภาพดี มีคุณภาพชีวิต
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า จากข้อมูลของสํานักงานสถิติแห่งชาติ ในปี 2560 พบว่าประชากรสูงอายุ (อายุ 60 ปีขึ้นไป) มีจํานวน 11.3 ล้านคนคิดเป็นร้อยละ 16.7 ของประชากรทั้งหมด และมีแนวโน้มประชากรสูงอายุจะมีสัดส่วนเพิ่มขึ้นอย่างรวดเร็ว ในขณะที่ประชากรวัยเด็กและวัยทํางานลดลง ส่งผลให้ประเทศไทยก้าวสู่ยุคที่เรียกว่า “สังคมผู้สูงอายุ”(Aging Society) ภายในปี 2564 การเปลี่ยนแปลงของโครงสร้างของประชากรดังกล่าวส่งผลให้อายุเฉลี่ยของแรงงานไทยจะสูงขึ้น แรงงานที่มีอายุ 45 ปีขึ้นไปจะมีจํานวนมากขึ้นและมีบทบาทสําคัญในการสร้างผลิตภาพแรงงาน ขณะเดียวกันแรงงานเหล่านี้จะก้าวเข้าสู่การเกษียณในอีก 10 ถึง 15 ปีข้างหน้า เพื่อเตรียมความพร้อมให้กับแรงงานกลุ่มนี้ก้าวเข้าสู่การเป็นประชากรสูงวัยที่มีคุณภาพ ทั้งในแง่ของคุณภาพชีวิตและคุณภาพสังคม กสร.ได้จัดทําโครงการส่งเสริมสวัสดิการแรงงานสูงอายุขึ้น โดยส่งเสริมความรู้ให้แก่ลูกจ้างในสถานประกอบกิจการที่มีอายุ 45 ปีขึ้น โดยมุ่งเน้นใน 3 มิติสําคัญ ได้แก่ 1.มิติทางเศรษฐกิจเพื่อให้สามารถดํารงชีพภายหลังเกษียณ โดยปลอดจากภาระหนี้สิน ด้วยการส่งเสริมการใช้ชีวิตตามแนวทางเศรษฐกิจพอเพียง ให้ความรู้ในเรื่องวินัยการออม การจัดทําบัญชีครัวเรือนลดรายจ่ายเพิ่มรายได้ สร้างทางเลือกในการประกอบอาชีพเสริมหรือเป็นอาชีพภายหลังเกษียณ 2.มิติด้านสุขภาพ การให้ความรู้ในเรื่องดูแลสุขภาพทั้งกายและจิตใจ เพื่อให้เกิดความสมดุลชีวิต 3.มิติด้านสังคมเพื่อให้อยู่ในสังคมอย่างมั่นคงและมีคุณภาพชีวิตที่ดี และสามารถเข้าถึงบริการของภาครัฐ
อธิบดีกสร. กล่าวต่อว่า นอกจากนี้ได้ส่งเสริมให้สถานประกอบกิจการจัดสวัสดิการเพื่อเตรียมความพร้อมแก่แรงงานที่จะก้าวเข้าสู่สังคมสูงวัย ทั้งในด้านเศรษฐกิจ เช่น การส่งเสริมการออม การจัดตั้งสหกรณ์ออมทรัพย์ในสถานประกอบกิจการ และสวัสดิการด้านสุขภาพ เช่น การให้ความรู้เกี่ยวกับสุขภาพการตรวจสุขภาพประจําปี ให้แก่ลูกจ้างด้วย โดยในปีงบประมาณ 2561 กรมสวัสดิการและคุ้มครองแรงงานได้ส่งเสริมการจัดสวัสดิการแรงงานสูงอายุเพื่อพัฒนาคุณภาพชีวิตให้แก่ลูกจ้างไปแล้วกว่า 6,000 คนสําหรับสถานประกอบกิจการที่สนใจเข้าร่วมโครงการ สอบถามได้ที่ กองสวัสดิการแรงงาน 0 2246 0383,
0 2245 6774
รัฐบาลไทย-ข่าวทำเนียบรัฐบาล-นายกรัฐมนตรี ลงพื้นที่ตรวจราชการจังหวัดสระบุรี พบปะประชาชน ตรวจเยี่ยมการพัฒนาผลิตภัณฑ์ท้องถิ่น และเยี่ยมชมสวนพฤกษศาสตร์พุแค “สวนป่าประชารัฐเพื่อความสุขของคนไทย”
วันศุกร์ที่ 25 มกราคม 2562
นายกรัฐมนตรี ลงพื้นที่ตรวจราชการจังหวัดสระบุรี พบปะประชาชน ตรวจเยี่ยมการพัฒนาผลิตภัณฑ์ท้องถิ่น และเยี่ยมชมสวนพฤกษศาสตร์พุแค “สวนป่าประชารัฐเพื่อความสุขของคนไทย”
นายกรัฐมนตรี ลงพื้นที่ตรวจราชการจังหวัดสระบุรี พบปะประชาชน ตรวจเยี่ยมการพัฒนาผลิตภัณฑ์ท้องถิ่น และเยี่ยมชมสวนพฤกษศาสตร์พุแค “สวนป่าประชารัฐเพื่อความสุขของคนไทย”
พลเอก ประยุทธ์ จันทร์โอชา นายกรัฐมนตรี พร้อมคณะประกอบด้วย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายกฤษฎา บุญราช รัฐมนตรีว่าการกระทรวงเกษตรและสหกรณ์ พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม นายสมชาย หาญหิรัญ รัฐมนตรีช่วยว่าการกระทรวงอุตสาหกรรม พลเอก วิลาศ อรุณศรี เลขาธิการนายกรัฐมนตรี มีกําหนดการตรวจราชการ จังหวัดสระบุรี ในวันจันทร์ที่ 28 มกราคม 2562 เพื่อพบปะประชาชน และเยี่ยมชมการพัฒนาผลิตภัณฑ์ท้องถิ่น เพื่อสร้างความเข้มแข็งให้เศรษฐกิจฐานราก พร้อมทั้งเยี่ยมชมการอนุรักษ์ฟื้นฟูทรัพยากรป่าไม้ ให้ควบคู่ไปกับการพัฒนาคุณภาพชีวิตของประชาชน ตามกําหนดการดังนี้
เวลา 14.00 น. นายกรัฐมนตรีเยี่ยมชมสวนพฤกษศาสตร์พุแค “สวนพฤกษศาสตร์แห่งแรกของประเทศไทย”
ซึ่งเป็นตัวอย่างโครงการป่าในเมือง “สวนป่าประชารัฐเพื่อความสุขของคนไทย” และเป็นพื้นที่ป่าอนุรักษ์ใกล้ชุมชน ตามโครงการป่าในเมือง : สวนป่าประชารัฐเพื่อความสุขของคนไทย” ซึ่งได้พัฒนาพื้นที่และสิ่งอํานวยความสะดวก รองรับการให้บริการประชาชนในการศึกษาเรียนรู้ พักผ่อนหย่อนใจ และออกกําลังกาย โดยนายกรัฐมนตรีจะเป็นประธานสักขีพยานในการมอบ ส.ป.ก. 4-01 ให้แก่เกษตรกร จํานวน 10 ราย และมอบสมุดประจําตัวผู้ได้รับการคัดเลือกให้ทํากินในชุมชน ตามนโยบายรัฐบาลในลักษณะแปลงรวม พื้นที่ป่าสงวนแห่งชาติ โครงการจัดที่ดินทํากินให้ชุมชนให้แก่ราษฎร จํานวน 10 ราย เสร็จแล้วนายกรัฐมนตรีจะกล่าวพบปะกับประชาชน
เวลา 15.35 น. เยี่ยมชมศูนย์ OTOP คอมเพล็กซ์พุแค (ศูนย์รวมและจําหน่ายสินค้า OTOP ทั่วประเทศ) และศูนย์ฝึกอาชีพ OTOP ซึ่งเป็นต้นแบบศูนย์เรียนรู้ด้านการบริหารจัดการ OTOP ครบวงจรใหญ่ที่สุดในประเทศไทย พร้อมเยี่ยมชมเยี่ยมชมตลาดหัวปลี “ตลาดสร้างสุข ชุมชนร่วมสร้าง” (โครงการต้นแบบที่ดีในการดําเนินโครงการชุมชนท่องเที่ยว OTOP นวัตวิถี)ก่อนเดินทางกลับกรุงเทพมหานคร
.....................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงมหาดไทย ร่วมกับ วัดราชบพิธสถิตมหาสีมาราม จัดกิจกรรม  “สวดมนต์ข้ามปี ถวายพระราชกุศล เสริมสิริมงคลทั่วโลก” ต้อนรับปีใหม่ พ.ศ. 2562
วันพุธที่ 2 มกราคม 2562
กระทรวงมหาดไทย ร่วมกับ วัดราชบพิธสถิตมหาสีมาราม จัดกิจกรรม  “สวดมนต์ข้ามปี ถวายพระราชกุศล เสริมสิริมงคลทั่วโลก” ต้อนรับปีใหม่ พ.ศ. 2562
กระทรวงมหาดไทย ร่วมกับ วัดราชบพิธสถิตมหาสีมาราม จัดกิจกรรม “สวดมนต์ข้ามปี ถวายพระราชกุศล เสริมสิริมงคลทั่วโลก” ต้อนรับปีใหม่ พ.ศ. 2562
เมื่อวันที่ 31 ธ.ค. 61 เวลา 22.10 น. ณ วัดราชบพิธสถิตมหาสีมาราม เขตพระนคร กรุงเทพมหานคร สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก เสด็จเป็นองค์ประธานสงฆ์ และนายฉัตรชัย พรหมเลิศ ปลัดกระทรวงมหาดไทย เป็นประธานฝ่ายฆราวาส เนื่องในกิจกรรม "สวดมนต์ข้ามปี ถวายพระราชกุศล เสริมสิริมงคลทั่วโลก" ส่งท้ายปีเก่าต้อนรับปีใหม่ พุทธศักราช 2562 โดยมี พระพรหมมุนี เลขานุการสมเด็จพระสังฆราช พระเถรานุเถระ พร้อมด้วยผู้บริหารระดับสูงของกระทรวงมหาดไทย และพุทธศาสนิกชนร่วมพิธี
กว่า 1,000 คน
ตามที่รัฐบาลได้เห็นชอบให้มีการจัดกิจกรรม “สวดมนต์ข้ามปี ถวายพระราชกุศล เสริมสิริมงคลทั่วโลก” ระหว่างวันที่ 29 ธันวาคม 2561 ถึง 1 มกราคม 2562 ณ มณฑลพิธีท้องสนามหลวง และมีมติเห็นชอบให้จัดกิจกรรมดังกล่าวทั้งในส่วนกลางและส่วนภูมิภาคพร้อมกันทั่วประเทศ ซึ่งกระทรวงมหาดไทย ร่วมกับ วัดราชบพิธสถิตมหา
สีมารามจัดกิจกรรม “สวดมนต์ข้ามปี ถวายพระราชกุศล เสริมสิริมงคลทั่วโลก” ส่งท้ายปีเก่า ต้อนรับปีใหม่ พุทธศักราช 2562 ในวันจันทร์ที่ 31 ธันวาคม 2561 ถึงวันอังคารที่ 1 มกราคม 2562 โดยมีวัตถุประสงค์เพื่อถวาย
เป็นพระราชกุศลแด่สมเด็จพระบูรพมหากษัตริยาธิราช สมเด็จพระเจ้าอยู่หัว พระบรมวงศานุวงศ์ทุกพระองค์
และสวดมนต์ขอพรให้แก่ประเทศชาติ และประชาชนคนไทย ตลอดจนครอบครัวและตนเองให้มีความสุขตลอดปีใหม่ รวมทั้งยังเป็นแรงจูงใจให้พี่น้องประชาชนได้ลด ละ เลิกอบายมุข และร่วมกันทํากิจกรรมที่เป็นมงคลในช่วงเทศกาล
ปีใหม่
ในการนี้ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก เสด็จเป็นองค์ประธานสงฆ์ นําพุทธศาสนิกชนเจริญพระพุทธมนต์ เจริญจิตตภาวนา ถวายพระราชกุศล จากนั้นในเวลา 24.00 นาฬิกา ทรงนําพระสงฆ์สวดชัยมงคลคาถา ส่งท้ายปีเก่า ต้อนรับปีใหม่ พร้อมพุทธศาสนิกชนที่ร่วมพิธี และพุทธศาสนิกชนที่มาร่วมพิธีรับน้ําพระพุทธมนต์ และของที่ระลึก ประกอบด้วย ภาพประทานพร้อมข้อความพรปีใหม่ประทานของสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก และภาพพระพุทธอังคีรส พระประธานในพระอุโบสถวัดราชบพิธสถิตมหาสีมาราม เป็นอันเสร็จพิธี
ทั้งนี้ ในวันอังคารที่ 1 มกราคม 2562 เวลา 07.00 นาฬิกา จะมีพิธีทําบุญตักบาตรข้าวสาร อาหารแห้ง และผลไม้ บริเวณหน้าพระอุโบสถวัดราชบพิธสถิตมหาสีมาราม กระทรวงมหาดไทย จึงขอเชิญชวนพุทธศาสนิกชนร่วมในพิธี
ตามวัน เวลา และสถานที่ดังกล่าว โดยพร้อมเพรียงกัน
รัฐบาลไทย-ข่าวทำเนียบรัฐบาล-นายกรัฐมนตรี พร้อมภริยา และคณะรัฐมนตรีพร้อมคู่สมรส ทำบุญตักบาตรพระสงฆ์ จำนวน 62 รูป เนื่องในโอกาสวันขึ้นปีใหม่ พุทธศักราช 2562
วันพุธที่ 2 มกราคม 2562
นายกรัฐมนตรี พร้อมภริยา และคณะรัฐมนตรีพร้อมคู่สมรส ทําบุญตักบาตรพระสงฆ์ จํานวน 62 รูป เนื่องในโอกาสวันขึ้นปีใหม่ พุทธศักราช 2562
นายกรัฐมนตรี พร้อมภริยา และคณะรัฐมนตรีพร้อมคู่สมรส ทําบุญตักบาตรพระสงฆ์ จํานวน 62 รูป เนื่องในโอกาสวันขึ้นปีใหม่ พุทธศักราช 2562
วันนี้ (2 มกราคม 2562) เวลา 07.00 น. ณ ตึกสันติไมตรี ทําเนียบรัฐบาล พลเอก ประยุทธ์ จันทร์โอชา นายกรัฐมนตรี พร้อมด้วยนางนราพร จันทร์โอชา ภริยา และคณะรัฐมนตรีพร้อมคู่สมรส ทําบุญตักบาตรพระสงฆ์ จํานวน 62 รูป เนื่องในโอกาสวันขึ้นปีใหม่ พุทธศักราช 2562 โดยมีหัวหน้าส่วนราชการ ข้าราชการสํานักนายกรัฐมนตรี และสื่อมวลชนร่วมทําบุญตักบาตร
-------------------------------------------
รัฐบาลไทย-ข่าวทำเนียบรัฐบาล-ไทยสมายล์ยินดีขยายอายุวงเงินเครดิตของท่านเป็น 2 ปี สำหรับผู้โดยสารที่ได้รับเครดิตวงเงิน (EMD) จากการยกเลิก หรือเปลี่ยนแปลงเที่ยวบินอันเนื่องมาจาก COVID-19 [กระทรวงคมนาคม]
วันพฤหัสบดีที่ 21 พฤษภาคม 2563
ไทยสมายล์ยินดีขยายอายุวงเงินเครดิตของท่านเป็น 2 ปี สําหรับผู้โดยสารที่ได้รับเครดิตวงเงิน (EMD) จากการยกเลิก หรือเปลี่ยนแปลงเที่ยวบินอันเนื่องมาจาก COVID-19 [กระทรวงคมนาคม]
ไทยสมายล์ยินดีขยายอายุวงเงินเครดิตของท่านเป็น 2 ปี สําหรับผู้โดยสารที่ได้รับเครดิตวงเงิน (EMD) จากการยกเลิก หรือเปลี่ยนแปลงเที่ยวบินอันเนื่องมาจาก COVID-19
ไทยสมายล์ยินดีขยายอายุวงเงินเครดิตของท่านเป็น 2 ปี สําหรับผู้โดยสารที่ได้รับเครดิตวงเงิน (EMD) จากการยกเลิก หรือเปลี่ยนแปลงเที่ยวบินอันเนื่องมาจาก COVID-19 สายการบินไทยสมายล์ ขอมอบสิทธิพิเศษให้กับผู้โดยสารดังนี้
1. สามารถขยายระยะเวลาการใช้งานหมายเลข EMD จากเดิม 365 วันเป็น 730 วัน นับจากวันที่วงเงินเครดิตได้รับการอนุมัติ
2. สามารถเปลี่ยนชื่อผู้เดินทางได้โดยไม่เสียค่าธรรมเนียม
3. ส่วนลดค่าบัตรโดยสารใหม่ 10%
ท่านสามารถติดต่อสอบถามเพิ่มเติมและสํารองที่นั่งได้ที่ศูนย์บริการลูกค้าทางโทรศัพท์ 02-118 8888 หรือ 1181
...........................................................
รัฐบาลไทย-ข่าวทำเนียบรัฐบาล-ยธ. ประชุมคณะกรรมการพัฒนาการบริหารงานยุติธรรมแห่งชาติ ครั้งที่ ๕/๒๕๕๙
วันพุธที่ 16 พฤศจิกายน 2559
ยธ. ประชุมคณะกรรมการพัฒนาการบริหารงานยุติธรรมแห่งชาติ ครั้งที่ ๕/๒๕๕๙
นายวิษณุ เครืองาม รองนายกรัฐมนตรี เป็นประธานการประชุมคณะกรรมการพัฒนาการบริหารงานยุติธรรมแห่งชาติ (กพยช.) ครั้งที่ ๕/๒๕๕๙
เมื่อวันพุธที่ ๑๖ พฤศจิกายน ๒๕๕๙ เวลา ๑๓.๓๐ น.
นายวิษณุ เครืองาม รองนายกรัฐมนตรี
เป็นประธานการประชุมคณะกรรมการพัฒนาการบริหารงานยุติธรรมแห่งชาติ (กพยช.) ครั้งที่ ๕/๒๕๕๙
เพื่อรับทราบผลการดําเนินงานตามมติที่ประชุมคณะกรรมการฯ ครั้งที่ ๔/๒๕๕๙
และติดตามความคืบหน้าการดําเนินงานของคณะอนุกรรมการภายใต้คณะกรรมการพัฒนาการบริหารงานยุติธรรมแห่งชาติ
ซึ่งที่ประชุมได้พิจารณาปรับปรุงคณะอนุกรรมการฯ เพื่อให้การทํางานของคณะอนุกรรมการฯ มีความชัดเจนและไม่ทับซ้อนกัน
นอกจากนี้ ยังได้พิจารณากรอบแนวทางในการป้องกันอาชญากรรมที่มีประสิทธิภาพ
และแนวทางการเผยแพร่กฎหมายเพื่อสร้างการรับรู้ให้แก่ประชาชนและหน่วยงานภาครัฐที่เกี่ยวข้อง
โดยมี พลเอก ไพบูลย์ คุ้มฉายา รัฐมนตรีว่าการกระทรวงยุติธรรม
นายชาญเชาวน์ ไชยานุกิจ ปลัดกระทรวงยุติธรรม
นายธวัชชัย ไทยเขียว รองปลัดกระทรวงยุติธรรม
นายวัลลภ นาคบัว ผู้อํานวยการสํานักงานกิจการยุติธรรม
พร้อมด้วยคณะกรรมการผู้ทรงคุณวุฒิ และผู้แทนจากหน่วยงานที่เกี่ยวข้อง เข้าร่วมประชุมฯ
ณ ห้องประชุมอรรถไกวัลวที อาคารสํานักงานปลัดสํานักนายกรัฐมนตรี ทําเนียบรัฐบาล
รัฐบาลไทย-ข่าวทำเนียบรัฐบาล-กระทรวงเกษตรฯ เปิดประชุมเชิงปฏิบัติการ “การใช้ประโยชน์ข้อมูลขนาดใหญร (Big Data)
วันจันทร์ที่ 26 มีนาคม 2561
กระทรวงเกษตรฯ เปิดประชุมเชิงปฏิบัติการ “การใช้ประโยชน์ข้อมูลขนาดใหญร (Big Data)
กระทรวงเกษตรฯ เปิดประชุมเชิงปฏิบัติการ “การใช้ประโยชน์ข้อมูลขนาดใหญร (Big Data) กระทรวงเกษตรและสหกรณ์” หวังให้เจ้าหน้าที่รัฐจัดระบบและใช้ประโยชน์จากข้อมูลร่วมกันทุกภาคส่วน
นายเลิศวิโรจน์ โกวัฒนะ ปลัดกระทรวงเกษตรและสหกรณ์ กล่าวภายหลังเปิดการประชุมเชิงปฏิบัติการ“การใช้ประโยชน์ข้อมูลขนาดใหญ่ (Big Data) กระทรวงเกษตรและสหกรณ์” ว่า รัฐบาลโดยนายกรัฐมนตรี (พลเอกประยุทธ์ จันทร์โอชา) ได้มีข้อสั่งการในที่ประชุมคณะรัฐมนตรี เมื่อวันที่ 26 กันยายน ๒๕๖๐ ให้ขับเคลื่อนงาน ด้านพัฒนาดิจิทัลเพื่อเศรษฐกิจและสังคม รวมทั้งพัฒนาระบบข้อมูลขนาดใหญ่ (Big Data) ของภาครัฐ ให้เป็นไปอย่างมีประสิทธิภาพและมีทิศทางเดียวกัน และให้ทุกหน่วยงานภาครัฐพัฒนาและขับเคลื่อนระบบข้อมูลขนาดใหญ่ (Big Data) เพื่อประโยชน์ ในภารกิจของหน่วยงานและอํานวยความสะดวกแก่ประชาชน ดังนั้น กระทรวงเกษตรฯ จึงได้จัดให้มีการประชุมเชิงปฏิบัติการ “การใช้ประโยชน์ข้อมูลขนาดใหญ่ (Big Data) กระทรวงเกษตรและสหกรณ์ขึ้น โดยมีกลุ่มเป้าหมายเป็นหัวหนาสวนราชการและรัฐวิสาหกิจในสังกัดกระทรวงเกษตรฯ และเจ้าหน้าที่ที่เกี่ยวข้องกว่า 130 คน ซึ่งมีวัตถุประสงค์เพื่อให้ผู้เข้าร่วมประชุมได้รับความรู้พื้นฐานเกี่ยวกับข้อมูลขนาดใหญ่ (Big Data) ตามแนวทางของรัฐบาลและกระทรวงดิจิทัลเพื่อเศรษฐกิจและสังคม เปิดโอกาสให้มีการอภิปรายแลกเปลี่ยนความคิดเห็นต่อแนวทางการใช้ประโยชนื รวมทั้งให้ผู้เข้าร่วมประชุมสามารถระบุเจาะจงระบบข้อมูลร่วมกับการจัดทําระบบข้อมูลและ
ชี้เป็าการใช้ประโยชน์ข้อมูลโดยการวิเคราะห์ในแง่มุมต่างๆ
นอกจากนี้ กระทรวงเกษตรและสหกรณ์ ได้มีการแต่งตั้งคณะทํางานพัฒนาระบบข้อมูลขนาดใหญ่ (Big Data) จํานวน 4 คณะทํางาน ได้แก่ ด้านข้อมูลเกษตรกรและสถาบันเกษตรกร ด้านข้อมูลสินค้าเกษตร ด้านข้อมูลที่ดินและพื้นที่เกษตรกรรม ด้านข้อมูลน้ําและการชลประทาน คณะทํางานแต่ละด้านซึ่งมีท่านผู้ตรวจราชการกระทรวง และรองอธิบดีกรมเป็นประธานดําเนินงาน ได้ดําเนินการรวบรวมชุดข้อมูลสําคัญเป็น Big Data ด้านการเกษตร พร้อมกําหนดแนวทางการขับเคลื่อนการใช้ประโยชน์ข้อมูลขนาดใหญ่ โดยมีเป้าหมายหลักคือ ให้มีการเปิดเผย แลกเปลี่ยน ใช้งานข้อมูลระหว่างหน่วยงานได้อย่างสะดวก รวดเร็ว และใช้เป็นเครื่องมือในการแก้ไขปัญหาความเดือดร้อนของเกษตรกร และการกําหนดนโยบายภาคการเกษตร ที่ตรงความต้องการของเกษตรกร ตรงความเดือดร้อน และตรงพื้นที่
“การดําเนินงานในยุคดิจิทัล ข้อมูล คือ หัวใจสําคัญในการพัฒนาองค์กรให้ไปสู่เป้าหมาย เพราะข้อมูลจะนําเสนอข้อเท็จจริง ทั้งปัญหา อุปสรรค และช่องทางความสําเร็จขององค์กร หากองค์กรใดสามารถนําข้อมูลที่มีมาวิเคราะห์ เพื่อเป็นฐานในการขับเคลื่อน จะทําให้องค์กรสามารถบรรลุตามเป้าหมายได้อย่างรวดเร็ว โดยเฉพาะอย่างยิ่งในภาคราชการ มีการผลิตข้อมูลในรูปแบบต่าง ๆ จํานวนมากในแต่ละวัน จึงจะต้องบริหารจัดการข้อมูลที่มี ให้เกิดประโยชน์ในภารกิจของหน่วยงาน และอํานวยความสะดวกแก่ประชาชนด้วย” นายเลิศวิโรจน์ กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai